  Анжелика Тихонова корреспондент Ижкарысь Устинов ёросын липето футбол манеж пуктыны малпало. Со сярысь кар администрацилэн пресс-службаез ивортэ. Спорт огъетэз Рупасов нимо урамын ӝутыны чаклало. Отын липето футбол манеж, кык усьтэм площадкаос, администраци юрт но машинаослы дугдылон инты луозы. Спортсменъёслы аспӧртэм дизайнэн кылиськон-дӥсяськон интыос лэсьтозы, вылӥ ӟечлыко спорт тӥрлык басьтозы. Футбол бусыысь искусственной газон Футболъя калыккуспо федерацилэн (FIFA) куронъёсызлы тупалоз Манежын нылпиослэн но бадӟымъёслэн командаоссы тренировкаоссэс ӧотчытъялозы, ӧнерлыко но спортэз яратӥсьёс пӧлын шудонъёсты, кар, элькун но федерал спорт ужрадъёсты радъялозы. Инвестор музъемез арендае торгъёс ортчытытэк висъяны куре. Со понна нылпи спорт школалы но тазалыксы сюбегатэм луонлыкъёсын муртъёслы занятиос ортчытъяны дунтэк часъёс висъяны кыл сётэ. Выль спорт огъет 39 миллион манетлэсь дуно усёз. Ӵектосэз кык ар ӵоже быдэстыны чаклало. Со понна Удмуртиысь футбол федерация но дурбасьтэ, кудӥз азьланяз выль футбол амалъёсты азинтыны малпа.  Ижкарлэн Инвестици кенешаз ӵектосэз умоен лыдъязы. Карлэн тӧроез футболэз азинтон понна солэсь кулэлыксэ пусйиз но, кык ласянь одно быдэстоно ужпумъёсты рос-прос радъян понна, тупанкылэз кинюртэм азьын сое рос-прос эскерозы шуыса вераз.   Тегъёс: Спорт Ижкар Футбол Удмуртия инвестициос лэсьтськон ОлегБекмеметьев  